Πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (98/C 107/05)

(Κείμενο που παρουσιάζει ενδιαφέρον για τον ΕΟΧ)

1. Αναγκαιότητα και πεδίο εφαρμογής του μέτρου

1.1. Τα τελευταία χρόνια αναγνωρίζεται από πολλούς ότι υπάρχει ανάγκη συστηματικότερου ελέγχου των ενισχύσεων που χορηγούνται για κινητά επενδυτικά σχέδια μεγάλης κλίμακας. Η ολοκλήρωση της ενιαίας αγοράς καθιστά τον έλεγχο των κρατικών ενισχύσεων για σχέδια του τύπου αυτού επιτακτικότερο από ποτέ, δεδομένου ότι η στρεβλωτική επίδραση της ενίσχυσης μεγεθύνεται τη στιγμή που αίρονται άλλες στρεβλώσεις του ανταγωνισμού οφειλόμενες στον κρατικό παρεμβατισμό και οι αγορές αποκτούν περισσότερο ανοικτό και ολοκληρωμένο χαρακτήρα. Ταυτόχρονα, είναι σημαντικό να επιτευχθεί η κατάλληλη ισορροπία μεταξύ των τριών βασικών στόχων της πολιτικής της Ευρωπαϊκής Ένωσης, δηλαδή ανόθευτο ανταγωνισμό στην εσωτερική αγορά, οικονομική και κοινωνική συνοχή και ανταγωνιστική βιομηχανία.

1.2. Οι επενδυτές σε μεγάλα επενδυτικά σχέδια εξετάζουν συχνά εναλλακτικούς τόπους εγκατάστασης σε διάφορα κράτη μέλη πράγμα που μπορεί να οδηγήσει σε μία δίνη γενναιόδωρων υποσχέσεων για ενισχύσεις. Αυτού του είδους οι πλειστηριασμοί επιδοτήσεων αποτελούν σοβαρό κίνδυνο στρέβλωσης του ανταγωνισμού στην ενιαία αγορά. Επιπλέον ευνοούν σαφώς τα πλουσιότερα κράτη μέλη ή/και τις περιφέρειες που διαθέτουν μεγάλους προϋπολογισμούς περιφερειακής ανάπτυξης. Για τον λόγο αυτόν, η Επιτροπή εισάγει τον παρόντα μηχανισμό, αρχικά για δοκιμαστική περίοδο μόνον, με στόχο να περιορίσει την ενίσχυση επενδυτικών σχεδίων μεγάλης κλίμακας σε επίπεδα με τα οποία αποφεύγονται, όσο το δυνατόν περισσότερο, οι αρνητικές για τον ανταγωνισμό επιδράσεις και διατηρούνται τα ελκυστικά στοιχεία της ενισχυόμενης περιοχής. Η πρόθεση της Επιτροπής να θεσπίσει ένα οριζόντιο πλαίσιο για τις κρατικές ενισχύσεις προς μεγάλα επενδυτικά σχέδια για όλους τους βιομηχανικούς τομείς κοινοποιήθηκε για πρώτη φορά στην ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών υπό τον τίτλο «Μία πολιτική της Ευρωπαϊκής Ένωσης για την ανταγωνιστικότητα της βιομηχανίας» (1).

1.3. Διάφοροι ευαίσθητοι βιομηχανικοί τομείς ήδη διέπονται από ειδικούς κανόνες ενίσχυσης όπως η γεωργία, η αλιεία, η χαλυβουργία, οι ναυπηγικές εργασίες ο κλάδος των συνθετικών ινών, η αυτοκινητοβιομηχανία, οι μεταφορές και ο τομέας του άνθρακα. Κατά την δοκιμαστική περίοδο οι τομείς αυτοί θα εξακολουθήσουν να καλύπτονται αποκλειστικά από τους δικούς τους τομεακούς κώδικες και πλαίσια (με εξαίρεση τον τομέα της κλωστοϋφαντουργίας και των ενδυμάτων που θα υπάγονται αποκλειστικά στις διατάξεις του παρόντος πλαισίου (2). Η κατάσταση αυτή θα αναθεωρηθεί αφού πρώτα αξιολογηθεί η αποτελεσματικότητα του παρόντος πλαισίου. Ο μόνος περιορισμός που υπάρχει σήμερα σε άλλους τομείς όσον αφορά τις περιφερειακές επενδυτικές ενισχύσεις είναι ότι το ύψος της ενίσχυσης δεν πρέπει να υπερβαίνει τα ανώτατα όρια που εγκρίνει η Επιτροπή για το οικείο περιφερειακό πρόγραμμα. Ωστόσο, τα περιφερειακά ανώτατα όρια είναι γενικά σχεδιασμένα έτσι ώστε να αποτελούν κίνητρο για την πραγματοποίηση των επενδύσεων οι οποίες συναντούν τα σοβαρότερα προβλήματα και κατά κανόνα υπερβαίνουν το μέσο όρο των περιφερειακών μειονεκτημάτων. Στόχος των μέτρων αυτών είναι να περιορισθεί το καθαρό αυτό κίνητρο για μεγάλα επενδυτικά σχέδια σε επίπεδα με τα οποία αποφεύγονται κατά το δυνατόν οι τυχόν αρνητικές τομεακές επιπτώσεις του εκάστοτε επενδυτικού σχεδίου.

1.4. Βάσει του πλαισίου η Επιτροπή θα αποφασίζει το επιτρεπόμενο ανώτατο όριο έντασης ενίσχυσης κατά περίπτωση, για επενδυτικά σχέδια υπαγόμενα στην υποχρέωση κοινοποίησης πράγμα που ενδεχομένως να οδηγήσει σε εντάσεις ενίσχυσης κάτω από το ισχύον περιφερειακό ανώτατο όριο. Το παρόν πλαίσιο δεν ισχύει για τις περιπτώσεις ενισχύσεων αναδιάρθρωσης οι οποίες θα εξακολουθήσουν να καλύπτονται από τις κοινοτικές κατευθυντήριες γραμμές για τις κρατικές ενισχύσεις για τη διάσωση και αναδιάρθρωση προβληματικών επιχειρήσεων (3). Αντίστοιχα, το παρόν πλαίσιο δεν πρόκειται να επηρεάσει τη λειτουργία των υφιστάμενων οριζόντιων πλαισίων όπως το κοινοτικό πλαίσιο των κρατικών ενισχύσεων στην Ε& Α (4) και τις κοινοτικές κατευθυντήριες γραμμές για τις κρατικές ενισχύσεις στην προστασία του περιβάλλοντος (5).

1.5. Η Επιτροπή υπογραμμίζει ότι δεν έχει την πρόθεση να παρεμβαίνει αδικαιολόγητα στην ελευθερία των κρατών μελών όσον αφορά την άσκηση περιφερειακής πολιτικής. Ούτε προσπαθεί να αποδυναμώσει την εφαρμογή του άρθρου 92 παράγραφος 3 στοιχεία α) και γ) της συνθήκης ΕΚ, στόχος των οποίων είναι η ενθάρρυνση των επιχειρήσεων να επενδύσουν σε μειονεκτούσες περιοχές παρά τα διαρθρωτικά μειονεκτήματα που αντιμετωπίζουν εκεί. Αντίθετα, περιορίζει το πεδίο εφαρμογής των νέων κανόνων αυστηρά στα μεγάλης κλίμακας επενδυτικά σχέδια, που είναι συχνά εντάσεως κεφαλαίου και τα οποία θα μπορούσαν να έχουν σοβαρό αντίκτυπο στους μη ενισχυόμενους ανταγωνιστές από άλλα μέρη του ΕΟΧ. Εξετάζει επίσης με κριτικότερο πνεύμα τα προγραμματιζόμενα επίπεδα ενίσχυσης για τα επενδυτικά προγράμματα που δεν έχουν άμεσα ή έμμεσα σημαντικό αντίκτυπο στην υπόψη περιοχή όσον αφορά την απασχόληση, πράγμα που αποτελεί έναν από τους σημαντικούς στόχους της περιφερειακής πολιτικής. Τα κράτη μέλη θα συνεχίσουν να είναι ελεύθερα να αποφασίζουν ως προς την ένταση της ενίσχυσης στο μεγαλύτερο μέρος των περιπτώσεων, με βάση τους όρους που τίθενται με τα εγκεκριμένα προγράμματα περιφερειακών ενισχύσεων.

1.6. Η Επιτροπή προσπάθησε ώστε το παρόν πλαίσιο να είναι όσο το δυνατόν σαφέστερο και ανεπίδεκτο παρερμηνείας, προβλέψιμο και ασφαλές, αποτελεσματικό και να συνεπάγεται την ελάχιστη δυνατή πρόσθετη διοικητική επιβάρυνση.

2. Υποχρέωση κοινοποίησης

2.1. Βάσει των μέτρων τα κράτη μέλη οφείλουν να κοινοποιούν, δυνάμει του άρθρου 93 παράγραφος 3 της συνθήκης ΕΚ οποιαδήποτε πρόταση χορήγησης περιφερειακής επενδυτικής ενίσχυσης (6) είτε στο πλαίσιο εγκεκριμένου προγράμματος (7) είτε όταν πληρούνται τα ακόλουθα δύο κριτήρια:

i) συνολικό κόστος επενδυτικού σχεδίου τουλάχιστον 50 εκατομμυρίων Ecu (8) συν σωρευτική ένταση ενίσχυσης (9) εκφρασμένη ως ποσοστό του επιλέξιμου επενδυτικού κόστους τουλάχιστον ίση με το 50 % του ανώτατου ορίου περιφερειακής ενίσχυσης για μεγάλες επιχειρήσεις της υπό κρίση περιοχής συν ενίσχυση για κάθε δημιουργούμενη ή σωζόμενη θέση εργασίας, ανερχόμενο τουλάχιστον σε 40 000 Ecu (10) ή

ii) συνολική ενίσχυση ανερχόμενη σε τουλάχιστον 50 εκατομμύρια Ecu.

Το έντυπο της κοινοποίησης

2.2. Το έντυπο κοινοποίησης περιλαμβάνεται στο παράρτημα. Το έντυπο, συμπληρωμένο, αποστέλλεται απευθείας στη Γενική Διεύθυνση Ανταγωνισμού.

3. Κανόνες αξιολόγησης

3.1. Η Επιτροπή θα καθορίζει, βάσει του μαθηματικού τύπου που παρατίθεται στο σημείο 3.10, το ανώτατο επιτρεπόμενο όριο έντασης για κάθε πρόταση χορήγησης ενίσχυσης. Ο υπολογισμός θα αρχίζει με τον καθορισμό της ανώτατης έντασης ενίσχυσης (ανώτατο όριο περιφερειακής ενίσχυσης) την οποία θα μπορούσε να λάβει μία μεγάλη επιχείρηση στην υπό κρίση ενισχυόμενη περιοχή στο πλαίσιο του εγκεκριμένου συστήματος περιφερειακής ενίσχυσης που ισχύει κατά το χρόνο της κοινοποίησης (εκτός αν πρόκειται για ενίσχυση ad hoc οπότε ισχύει το ανώτατο όριο ενίσχυσης που έχει καθοριστεί για την περιοχή). Στο ποσοστό αυτό θα εφαρμοσθούν κατόπιν διάφοροι συντελεστές προσαρμογής βάσει των τριών ειδικών κριτηρίων αξιολόγησης (βλέπε παρακάτω) προκειμένου να υπολογισθεί το ανώτατο επιτρεπόμενο όριο έντασης για το υπό κρίση σχέδιο. Στην περίπτωση του τρίτου κριτηρίου, του δείκτη περιφερειακής επίπτωσης, θα είναι δυνατή η εφαρμογή ενός θετικού συντελεστή ή μίας προσαύξησης ανάλογα με το πόσο θα ωφελήσει το σχέδιο την υπό κρίση περιοχή. Το θέμα του προσδιορισμού της βιωσιμότητας ενός μεμονωμένου σχεδίου επαφίεται στα κράτη μέλη. Ωστόσο, η Επιτροπή θα δύναται, εφόσον το κρίνει αναγκαίο, να ζητήσει πληροφορίες όσον αφορά τη βιωσιμότητα ενός σχεδίου. Τέλος, η Επιτροπή θα δύναται, στις περιπτώσεις που αρμόζει, να χρησιμοποιεί στοιχεία από ανεξάρτητες πηγές προκειμένου να αξιολογήσει τον ενδεχόμενο αντίκτυπο στον ανταγωνισμό στη σχετική αγορά. Όταν όμως η πρόσβαση σε τέτοια στοιχεία δεν είναι εύκολη, η Επιτροπή θα βασίζεται αποκλειστικά στα στοιχεία που θα της υποβάλλουν τα κράτη μέλη.

Τα τρία κριτήρια αξιολόγησης

i) Ανταγωνισμός

3.2. Η έγκριση ενισχύσεων προς τις επιχειρήσεις που ανήκουν σε τομείς που παρουσιάζουν διαρθρωτική πλεονάζουσα παραγωγική ικανότητα παρουσιάζει ιδιαίτερους κινδύνους νόθευσης του ανταγωνισμού. Οποιαδήποτε επέκταση της παραγωγικής ικανότητας που δεν αντισταθμίζεται με αντίστοιχη μείωση της παραγωγικής ικανότητας κάπου αλλού εντείνει το πρόβλημα της διαρθρωτικής πλεονάζουσας παραγωγικής ικανότητας. Οι ενισχύσεις για την επέκταση της παραγωγικής ικανότητας είτε θα αφήσουν τον αποδέκτη της ενίσχυσης με πλεονάζουσα παραγωγική ικανότητα την οποία δεν θα είναι σε θέση να αξιοποιήσει στο μέλλον, είτε θα οδηγήσουν σε πόλεμο τιμών με στόχο την εκτόπιση άλλων παραγωγών από την σχετική αγορά. Ως εκ τούτου το στοιχείο του ανταγωνισμού συνεπάγεται ότι πρέπει να αναλυθεί κατά πόσο το προτεινόμενο επενδυτικό σχέδιο θα πραγματοποιηθεί σε τομέα ή υποτομέα με διορθωτική παραγωγική ικανότητα.

3.3. Προκειμένου να προσδιορισθεί αν υπάρχει διαρθρωτική πλεονάζουσα παραγωγική ικανότητα στο σχετικό (υπο-)τομέα, η Επιτροπή θα εξετάζει σε κοινοτικό επίπεδο τη διαφορά του μέσου συντελεστή αξιοποίησης της παραγωγικής ικανότητας στο σύνολο του μεταποιητικού κλάδου από τον συντελεστή αξιοποίησης της παραγωγικής ικανότητας παραγωγής στον εν λόγω (υπο-)τομέα. Προκειμένου να ληφθούν υπόψη οι κυκλικές διακυμάνσεις στους συντελεστές αξιοποίησης της παραγωγικής ικανότητας, η περίοδος αναφοράς θα περιλαμβάνει τα τελευταία πέντε έτη για τα οποία υπάρχουν στοιχεία.

3.4. Αν δεν υπάρχουν επαρκή στοιχεία όσον αφορά την αξιοποίηση της παραγωγικής ικανότητας, η Επιτροπή θα εξετάζει κατά πόσο η επένδυση λαμβάνει χώρα σε παρακμάζουσα αγορά. Προς το σκοπό αυτόν, η Επιτροπή θα συγκρίνει την εξέλιξη της εμφανούς κατανάλωσης των υπό κρίση προϊόντων (δηλαδή παραγωγή συν εισαγωγές και μείον τις εξαγωγές) με τον ρυθμό ανάπτυξης του συνόλου της μεταποιητικής βιομηχανίας στον ΕΟΧ.

3.5. Για να προσδιοριστεί αν η επένδυση θα έχει ως αποτέλεσμα την επέκταση της παραγωγικής ικανότητας, ως ικανότητα αναφοράς λαμβάνεται το σύνολο της βιώσιμης παραγωγικής ικανότητας του υποψήφιου αποδέκτη (ή/και, κατά περίπτωση, του ομίλου στον οποίο ανήκει) για το αντίστοιχο προϊόν. Σε κάθε περίπτωση, η βιώσιμη παραγωγική ικανότητα θα περιλαμβάνει την εφεδρική παραγωγική ικανότητα (δηλαδή την παραγωγική ικανότητα η οποία θα μπορούσε να αξιοποιηθεί σε περίπτωση βελτίωσης των πωλήσεων) αλλά θα αποκλείει την παλαιωμένη ή αδρανή παραγωγική ικανότητα (δηλαδή την παραγωγική ικανότητα που δεν θα μπορούσε να αξιοποιηθεί χωρίς σημαντικές πρόσθετες επενδύσεις).

3.6. Όταν μία επιχείρηση κατέχει μεγάλο μερίδιο αγοράς όσον αφορά το σχετικό προϊόν, ήδη πριν υποβάλει αίτηση για ενίσχυση, το οποίο για τους σκοπούς του παρόντος πλαισίου ορίζεται τουλάχιστον σε 40 %, η χορήγηση ενίσχυσης στο ανώτατο ύψος που κατά κανόνα επιτρέπεται στην οικεία περιοχή θα υπήρχε κίνδυνος να στρεβλώσει αδικαιολόγητα τον ανταγωνισμό. Υπό τις συνθήκες αυτές η επιχείρηση θα πρέπει κατ' αρχήν, να λάβει μικρότερη ενίσχυση από ό,τι θα ελάμβανε σε διαφορετική περίπτωση, ακόμη και εάν η επένδυση συμβάλλει στην ανάπτυξη της περιοχής. Ωστόσο, επιτρέπονται κάποιες εξαιρέσεις στον γενικό αυτόν κανόνα, π.χ. όταν η επιχείρηση δημιουργεί με αυθεντική καινοτομία μία νέα αγορά προϊόντος.

ii) Συντελεστής αναλογίας κεφαλαίου - εργασίας

3.7. Δεδομένου ότι περιφερειακές ενισχύσεις χορηγούνται συνήθως υπό μορφή επιδοτήσεων κεφαλαίου, υπάρχει μία φυσιολογική τάση τα επενδυτικά σχέδια εντάσεως κεφαλαίου να πραγματοποιούνται σε ενισχυόμενες περιοχές. Παρότι το φαινόμενο αυτό είναι κάτι το θετικό, η πολιτική αυτή δεν συμβάλλει αναγκαστικά στη δημιουργία πολλών νέων θέσεων εργασίας και τη μείωση της ανεργίας. Ο συγκεκριμένος συντελεστής καλύπτει μόνον επενδυτικά σχέδια υψηλής εντάσεως κεφαλαίου. Η διαφύλαξη θέσεων απασχόλησης θα λαμβάνεται υπόψη μόνον στις περιπτώσεις που αποδεικνύεται ότι συνδέονται άμεσα με το υπό κρίση επενδυτικό σχέδιο και έτσι θα αξιολογείται, συνεπώς, από την άποψη των επενδυτικών ενισχύσεων και όχι από την άποψη των ενισχύσεων στην απασχόληση.

3.8. Το κριτήριο αυτό θα λαμβάνει επίσης υπόψη την δυνητικά στρεβλωτική επίδραση της ενίσχυσης στην τιμή του τελικού προϊόντος. Οι επιχειρήσεις που εμφανίζουν σχετικά μεγάλη αναλογία κεφαλαίου ως προς το συνολικό κόστος επιτυγχάνουν με την ενίσχυση να μειώσουν σημαντικά το κατά μονάδα προϊόντος κόστος τους και να αποκτήσουν έτσι σημαντικό ανταγωνιστικό πλεονέκτημα έναντι των μη ενισχυόμενων ανταγωνιστών τους. Όσο υψηλότερη είναι η ένταση κεφαλαίου του ενισχυόμενου επενδυτικού σχεδίου τόσο σημαντικότερη ενδέχεται να είναι η στρέβλωση του ανταγωνισμού.

iii) Περιφερειακός αντίκτυπος

3.9. Παρότι οι συντελεστές αναλογίας κεφαλαίου - εργασίας και ανταγωνισμού εξετάζουν τα τυχόν στρεβλωτικά αποτελέσματα του επενδυτικού σχεδίου, ο συντελεστής περιφερειακού αντίκτυπου λαμβάνει υπόψη τις θετικές επιδράσεις στις οικονομίες των ενισχυόμενων περιοχών. Η Επιτροπή θεωρεί ότι η δημιουργία θέσεων απασχόλησης μπορεί να χρησιμοποιηθεί ως δείκτης για τη συμβολή ενός σχεδίου στην ανάπτυξη μίας περιοχής. Μία επένδυση εντάσεως κεφαλαίου μπορεί μεν να δημιουργεί μόνον έναν περιορισμένο αριθμό άμεσων θέσεων απασχόλησης, αλλά να έχει ως συνέπεια τη δημιουργία σημαντικού αριθμού έμμεσων θέσεων απασχόλησης στην υπόψη ενισχυόμενη περιοχή και σε γειτονικές ενισχυόμενες περιοχές. Η δημιουργία θέσεων απασχόλησης στην προκειμένη περίπτωση περιλαμβάνει τις θέσεις απασχόλησης που δημιουργούνται ως άμεση απόρροια του σχεδίου συν τις θέσεις που δημιουργήθηκαν στους άμεσους προμηθευτές και πελάτες. Κατά την εφαρμογή του συντελεστή αυτού στον μαθηματικό τύπο για τον υπολογισμό της επιτρεπόμενης έντασης ενίσχυσης, η Επιτροπή θα σταθμίσει με υψηλότερο συντελεστή την έμμεση δημιουργία θέσεων απασχόλησης με αποδέκτες της ενίσχυσης εγκαταστημένους στις περιοχές του άρθρου 92 παράγραφος 3 στοιχείο α) από ό,τι στις περιοχές του άρθρου 92 παράγραφος 3 στοιχείο γ) αναγνωρίζοντας το γεγονός ότι οι πρώτοι αντιμετωπίζουν σοβαρότερα οικονομικά προβλήματα.

Τύπος υπολογισμού

3.10. Ο μαθηματικός τύπος προκύπτει από τον πολλαπλασιασμό με το ανώτατο όριο περιφερειακής ενίσχυσης των συντελεστών που απορρέουν από την εξέταση των προαναφερόμενων τριών κριτηρίων, που συμβολίζονται ως εξής:

R = επιτρεπόμενη μέγιστη ένταση ενίσχυσης για μεγάλες επιχειρήσεις στην υπό εξέταση ενισχυόμενη περιοχή (ανώτατο όριο περιφερειακής ενίσχυσης)

Τ = συντελεστής ανταγωνισμού

Ι = συντελεστής αναλογίας κεφαλαίου/εργασίας

Μ = δείκτης περιφερειακού αντίκτυπου

Ο τύπος υπολογισμού της μέγιστης επιτρεπόμενης ενίσχυσης έχει επομένως ως εξής: Ρ Χ Υ Χ Ι Χ Μ.

Για καθένα από τα τρία κριτήρια αξιολόγησης θα ισχύουν οι ακόλουδοι συντελεστές αξιολόγησης:

1. >ΘΕΣΗ ΠΗΝΑΚΑ>

2. >ΘΕΣΗ ΠΗΝΑΚΑ>

3. >ΘΕΣΗ ΠΗΝΑΚΑ>

4. Ημερομηνία θέσεως σε εφαρμογή και διάρκεια ισχύος

4.1. Το παρόν πλαίσιο τίθεται σε εφαρμογή από 1ης Σεπτεμβρίου 1998 για αρχική δοκιμαστική περίοδο τριών ετών. Πριν λήξει η δοκιμαστική αυτή περίοδος, η Επιτροπή θα προβεί σε λεπτομερή εξέταση της χρησιμότητας και πεδίου εφαρμογής του πλαισίου και, μεταξύ άλλων, θα μελετήσει αν χρειάζεται ανανέωση, αναθεώρηση ή κατάργηση του πλαισίου.

5. Διαδικασία αξιολόγησης των υποθέσεων από την Επιτροπή

5.1. Στόχος της Επιτροπής είναι να λαμβάνει απόφαση με την οποία είτε θα εγκρίνει τη σχετική ενίσχυση είτε θα κινεί τη διαδικασία του άρθρου 93 παράγραφος 2 εντός δύο μηνών από την παραλαβή της πλήρους κοινοποίησης, η οποία πρέπει να υποβάλλεται βάσει του εντύπου που περιέχεται στο παράρτημα. (Στην περίπτωση ατελούς κοινοποίησης, η Επιτροπή θα ζητά πρόσθετες πληροφορίες από το αντίστοιχο κράτος μέλος εντός δέκα εργάσιμων ημερών). Η προθεσμία των δύο μηνών μπορεί να παραταθεί μόνον με τη συγκατάθεση του ενδιαφερομένου κράτους μέλους.

5.2. Σε περίπτωση που η Επιτροπή κινήσει τη διαδικασία του άρθρου 93 παράγραφος 2, θα πρέπει να λάβει τελική απόφαση εντός 4 μηνών μετά την έκδοση απόφασης για την κίνηση της διαδικασίας. Η Επιτροπή θα λάβει υπόψη της όλα τα στοιχεία που μπορούν να συγκεντρωθούν κατά το χρονικό αυτό διάστημα συμπεριλαμβανομένων στοιχείων προερχόμενων από ενδιαφερόμενους τρίτους και όλα τα πρόσθετα στοιχεία που δεν λήφθηκαν υπόψη κατά την προκαταρκτική έρευνα. Έτσι η ανώτατη προθεσμία εξέτασης της κάθε υπόθεσης δεν θα υπερβαίνει κατά κανόνα τους έξι μήνες.

6. Παρακολούθηση ex-post

6.1. Εξαιτίας του ευαίσθητου χαρακτήρα των κινητών επενδύσεων μεγάλης κλίμακας, είναι σημαντικό να δημιουργηθεί ένας μηχανισμός ο οποίος να εξασφαλίζει ότι το επίπεδο ενίσχυσης που καταβάλλεται στην πραγματικότητα στους αποδέκτες συμμορφώνεται με την απόφαση της Επιτροπής.

6.2. Για κάθε ενισχυόμενο σχέδιο που εγκρίνει η Επιτροπή βάσει του παρόντος πλαισίου, η Επιτροπή θα απαιτεί είτε να περιλαμβάνεται στις συμβάσεις ενίσχυσης που συνάπτονται μεταξύ των αρμοδίων αρχών των κρατών μελών και των αποδεκτών των ενισχύσεων μία ρήτρα επιστροφής σε περίπτωση μη συμμόρφωσης με τους όρους της σύμβασης είτε να καταβάλλεται η τελευταία σημαντική δόση της ενίσχυσης (π.χ. 25 %) μόνον εφόσον η Επιτροπή βεβαιωθεί ότι, βάσει των πληροφοριών που θα παράσχει το κράτος μέλος, το σχέδιο εφαρμόζεται σύμφωνα με τα όσα ορίζονται στην απόφαση της Επιτροπής, υπό τον όρο, όμως, ότι, βάσει των στοιχείων που της παρείχε το κράτος μέλος όσον αφορά την εφαρμογή του σχεδίου, εντός εξήντα εργάσιμων ημερών, η Επιτροπή έδωσε τη συγκατάθεσή της ή δεν προέβαλε αντιρρήσεις για την καταβολή της τελικής δόσης της ενίσχυσης.

6.3. Αντίγραφα των συμβάσεων ενίσχυσης που συνάπτονται μεταξύ των κρατών μελών και των αποδεκτών των ενισχύσεων πρέπει να υποβάλλονται στην Επιτροπή αμέσως μετά την υπογραφή τους από τα μέρη.

6.4. Προκειμένου να εξασφαλισθεί η συμμόρφωση με την απόφαση της Επιτροπής, τα κράτη μέλη, σε συνεργασία με τους αποδέκτες των ενισχύσεων, οφείλουν να υποβάλλουν στην Επιτροπή ετήσια έκθεση επί του επενδυτικού σχεδίου, με στοιχεία σχετικά με τις ήδη καταβληθείσες επιδοτήσεις, τυχόν ενδιάμεσες εκθέσεις σχετικά με την εκτέλεση της σύμβασης ενίσχυσης καθώς και τελική έκθεση στην οποία θα αναφέρονται οι στόχοι όσον αφορά το χρονοδιάγραμμα, τις επενδύσεις και τη συμμόρφωση με τους ειδικούς όρους που έχει θέσει η χορηγούσα την ενίσχυση αρχή.

7. Προσδιορισμός των χρησιμοποιούμενων όρων

7.1. Όσον αφορά τους όρους που χρησιμοποιούνται στο παρόν πλαίσιο θα ισχύουν οι ακόλουθοι ορισμοί:

Επενδυτικό σχέδιο

7.2. Ως επενδυτικό σχέδιο νοείται μία επένδυση σε πάγια στοιχεία για τη δημιουργία νέων εγκαταστάσεων, την επέκταση υφιστάμενων εγκαταστάσεων ή τη διεξαγωγή δραστηριότητας που συνεπάγεται θεμελιώδη αλλαγή του προϊόντος ή της παραγωγικής διαδικασίας που εφαρμόζεται σε υφιστάμενες εγκαταστάσεις (με ορθολογική οργάνωση, διαφοροποίηση ή εκσυγχρονισμό). Δύναται επίσης να λάβει τη μορφή εξαγοράς εγκαταστάσεων που έχουν κλείσει ή θα είχαν κλείσει εάν δεν είχε πραγματοποιηθεί η εξαγορά, αλλά δεν περιλαμβάνει την απόκτηση περιουσιακών στοιχείων από προβληματική επιχείρηση (που υπάγεται στις κατευθυντήριες γραμμές για τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων.

Ένα επενδυτικό σχέδιο δεν επιτρέπεται να διασπασθεί τεχνητά σε επιμέρους σχέδια προκειμένου να εκφύγει της υποχρέωσης για κοινοποίηση.

Συνολικό κόστος του σχεδίου

7.3. Ως συνολικό κόστος του σχεδίου νοείται το σύνολο των δαπανών για την απόκτηση ενσώματων και άυλων νέων περιουσιακων στοιχείων από μία επιχείρηση προκειμένου να υλοποιήσει ένα επενδυτικό σχέδιο, που θα αποσβεσθούν κατά τη διάρκεια ζωής τους ή θα εκμισθωθούν (leasing).

Επιλέξιμες δαπάνες

7.4. Οι επιλέξιμες δαπάνες αντιστοιχούν σε δαπάνες σε ενσώματα και άυλα στοιχεία του ενεργητικού τα οποία επιτρέπονται βάσει των κοινοτικών κατευθυντήριων γραμμών για τις περιφερειακές ενισχύσεις (11).

Θέσεις εργασίας

7.5. Ως θέση εργασίας νοείται μία μόνιμη θέση πλήρους απασχόλησης ή το ισοδύναμό της σε μερική απασχόληση. Μπορεί να πρόκειται για τη δημιουργία νέας θέσης απασχόλησης ή για τη διαφύλαξη υφιστάμενης θέσης απασχόλησης στο βαθμό που η τελευταία συνδέεται άμεσα με το επενδυτικό σχέδιο, θα απαιτούσε επανεκπαίδευση σε σημαντική κλίμακα και χωρίς την επένδυση θα έπαυε να υπάρχει με την έναρξη της νέας παραγωγής.

Σχετική αγορά

7.6. Η σχετική αγορά προϊόντος που εξυπηρετεί τον προσδιορισμό των μεριδίων αγοράς περιλαμβάνει τα προϊόντα, τις υπηρεσίες που αφορά το επενδυτικό πρόγραμμα και, κατά περίπτωση, τα υποκατάστατα που λαμβάνει υπόψη ο καταναλωτής (με βάση τα χαρακτηριστικά των προϊόντων, τις τιμές τους και τη χρήση για την οποία προορίζονται) ή ο παραγωγός (με βάση την ευελιξία των παραγωγικών εγκαταστάσεων) (12). Η γεωγραφική αγορά αναφοράς περιλαμβάνει συνήθως ολόκληρο τον ΕΟΧ ή εναλλακτικά ένα σημαντικό τμήμα του, εφόσον οι συνθήκες ανταγωνισμού σε αυτό διαφέρουν αρκετά από άλλες περιοχές του ΕΟΧ. Σε ορισμένες περιπτώσεις η αγορά αναφοράς μπορεί να είναι παγκόσμια.

Διαρθρωτική πλεονάζουσα παραγωγική ικανότητα

7.7. Διαρθρωτική πλεονάζουσα παραγωγική ικανότητα υφίσταται στην περίπτωση που, κατά μέσο όρο την τελευταία πενταετία, ο συντελεστής αξιοποίησης της παραγωγικής ικανότητας στον υπόψη (υπο-)τομέα (13) βρίσκεται περισσότερο από 2 ποσοστιαίες μονάδες κάτω από τον συντελεστή του μεταποιητικού κλάδου ως σύνολο. Σοβαρό πρόβλημα διαρθρωτικής πλεονάζουσας παραγωγικής ικανότητας υφίσταται όταν η διαφορά από τον μέσο συντελεστή του μεταποιητικού κλάδου υπερβαίνει τις 5 ποσοστιαίες μονάδες.

Παρακμάζουσα αγορά

7.8. Η σχετική αγορά προϊόντος θεωρείται παρακμάζουσα όταν την τελευταία πενταετία, παρουσίασε ετήσιο ρυθμό αύξησης της εμφανούς κατανάλωσης σημαντικά χαμηλότερο (περισσότερο από 10 %) από τον ετήσιο μέσο όρο του συνόλου του μεταποιητικού τομέα του ΕΟΧ, εκτός εαν παρατηρείται ισχυρή ανοδική τάση στον σχετικό ρυθμό ανάπτυξης της ζήτησης για τα προϊόντα. Ως απολύτως παρακμάζουσα αγορά θεωρείται η αγορά η οποία κατά την τελευταία πενταετία παρουσίασε αρνητικό μέσο ρυθμό ανάπτυξης της εμφανούς κατανάλωσης.

(1) COM(94) 319 τελικό.

(2) Ως εκ τούτου, το παρόν πλαίσιο αντικαθιστά το κοινοτικό πλαίσιο για τις ενισχύσεις στην κλωστοϋφαντουργία, SEC(71) 363 τελικό, Ιούλιος 1971.

(3) ΕΕ C 283 της 19.9.1997, σ. 2.

(4) ΕΕ C 45 της 17.2.1996, σ. 5.

(5) ΕΕ C 72 της 10.3.1994, σ. 3.

(6) Περιφερειακές επενδυτικές ενισχύσεις χορηγούμενες μόνον για τη δημιουργία απασχόλησης δεν καλύπτονται από το παρόν πλαίσιο.

(7) Η υποχρέωση κοινοποίησης ισχύει, φυσικά, για τις προτάσεις χορήγησης ενισχύσεων ad hoc.

(8) 15 εκατομμυρίων Ecu στην περίπτωση σχεδίων που ανήκουν στον τομέα της κλωστοϋφαντουργίας και των ενδυμάτων.

(9) Συμπεριλαμβανομένης οποιασδήποτε χρηματοδότησης από τα διαρθρωτικά ταμεία.

(10) 30 000 Ecu στην περίπτωση σχεδίων που ανήκουν στον τομέα της κλωστοϋφαντουργίας και των ενδυμάτων.

(11) Εγκρίθηκαν στις 16.12.1997 (ΕΕ C 74 της 10.3.1998.

(12) Εάν η επένδυση αφορά την παραγωγή ενδιάμεσων προϊόντων, η σχετική αγορά μπορεί να είναι η αγορά του τελικού προϊόντος εάν το μεγαλύτερο μέρος της παραγωγής δεν διατίθεται στην αγορά.

(13) Ο (υπο-)τομέας καθορίζεται στο χαμηλότερο δυνατό επίπεδο της NACE.

ΠΑΡΑΡΤΗΜΑ

Έντυπο κοινοποίησης βάσει του πολυτομεακού πλαισίου για τις περιφερειακές ενισχύσεις προς μεγάλα επενδυτικά σχέδια

Εισαγωγή

Στο παρόν έντυπο προσδιορίζονται οι πληροφορίες που πρέπει να παρέχει ένα κράτος μέλος όταν κοινοποιεί στην Ευρωπαϊκή Επιτροπή επενδυτικό σχέδιο προοριζόμενο για ενισχυόμενη περιοχή και υπαγόμενο στους κανόνες κοινοποίησης του πολυτομεακού πλαισίου για τις περιφερειακές ενισχύσεις προς μεγάλα επενδυτικά σχέδια.

Στα κράτη μέλη επισημαίνεται ότι:

α) όλες οι πληροφορίες που ζητούνται με το παρόν έντυπο είναι υποχρεωτικές. Ωστόσο, εάν καλή τη πίστει, δεν είναι δυνατόν να απαντηθούν σε κάποια ερώτηση ή μπορούν να απαντηθούν μόνο εν μέρει βάσει των διαθέσιμων στοιχείων, να αναφερθεί και να εξηγηθούν οι λόγοι 7

β) εάν δεν συμπληρωθούν όλα τα στοιχεία ή δεν εξηγηθούν επαρκώς οι λόγοι για τους οποίους δεν ήταν δυνατόν να δοθούν πλήρεις απαντήσεις στα ερωτήματα, η κοινοποίηση θα κριθεί ελλιπής και θα αρχίσει να ισχύει μόνον την ημερομηνία κατά την οποία θα ληφθούν όλες οι πληροφορίες 7

γ) η Επιτροπή δύναται να ζητήσει από το κράτος μέλος και τον αποδέκτη της ενίσχυσης να της παράσχουν πρόσθετα στοιχεία ή/και εξηγήσεις ως προς τις πληροφορίες που αναφέρονται στο παρόν έντυπο προκειμένου να διευκολυνθεί η αρχική αξιολόγηση. Τα πρόσθετα αυτά στοιχεία πρέπει να παρασχεθούν εντός δέκα εργάσιμων ημερών και δύνανται να αποτελέσουν αντικείμενο τεχνικής συνάντησης την οποία οργανώνει η Γενική Διεύθυνση Ανταγωνισμού με την αρμόδια δημόσια αρχή.

Έγγραφα τεκμηρίωσης

α) Αντίγραφο του σχεδίου συμφωνίας ενίσχυσης και, σε περίπτωση που δεν είναι διαθέσιμο, αντίγραφο της επιστολής για την προγραμματιζόμενη προσφορά ενίσχυσης. Σε περίπτωση που το σχέδιο της συμφωνίας ενίσχυσης δεν είναι διαθέσιμο κατά το χρόνο της κοινοποίησης θα πρέπει να υποβληθεί το συντομότερο δυνατό και όχι αργότερα από τον χρόνο της αποστολής της στους αποδέκτες της ενίσχυσης 7

β) Αντίγραφα των πλέον πρόσφατων ετήσιων εκθέσεων και ισολογισμών του αποδέκτη της ενίσχυσης και εφόσον συμμετέχει σε έναν όμιλο επιχειρήσεων, αντίγραφα των πλέον πρόσφατων ετήσιων εκθέσεων και ισολογισμών του ομίλου.

γ) Κατάσταση και σύντομη περιγραφή του περιεχομένου όλων των άλλων αναλύσεων, εκθέσεων, μελετών και ερευνών που έχει καταρτίσει ο αποδέκτης (ή οι αποδέκτες) της ενίσχυσης με σκοπό την αξιολόγηση ή την ανάλυση της προτεινόμενης ενισχυόμενης επένδυσης όσον αφορά τις συνθήκες ανταγωνισμού, τους ανταγωνιστές (πραγματικούς και δυνητικούς) και τις συνθήκες που επικρατούν στην αγορά. Για κάθε έγγραφο που περιλαμβάνεται στην κατάσταση πρέπει να αναφέρεται το όνομα και η θέση του συντάκτη.

Τρόπος κοινοποίησης

Η κοινοποίηση γίνεται στην επίσημη γλώσσα ή σε μία από τις επίσημες γλώσσες της Ευρωπαϊκής Ένωσης που αντιστοιχεί στο ενδιαφερόμενο κράτος μέλος. Η γλώσσα αυτή θα αποτελεί στο εξής τη γλώσσα της διαδικασίας για όλα τα κοινοποιούντα μέρη.

Τα έγγραφα τεκμηρίωσης υποβάλλονται στη γλώσσα του πρωτοτύπου. Σε περίπτωση που δεν αποτελεί μία από τις επίσημες γλώσσες της Κοινότητας, τα έγγραφα μεταφράζονται στη γλώσσα της διαδικασίας.

Τα ζητούμενα οικονομικά στοιχεία εκφράζονται στο τοπικό νόμισμα ή σε Ecu/EURO με ένδειξη των ισοτιμιών μετατροπής.

>ΘΕΣΗ ΠΗΝΑΚΑ>

Απόρρητο

Το κράτος μέλος ή/και ο αποδέκτης της σχετικής ενίσχυσης πρέπει να λάβουν υπόψη το γεγονός ότι οποιαδήποτε από τις πληροφορίες καλούνται να παράσχουν δύναται να χρησιμεύσει ως βάσει για την έκδοση απόφασης. Πρέπει να επισημανθούν ποια από τα στοιχεία που υποβάλλονται με την παρούσα κοινοποίηση πρέπει να μην δημοσιευθούν ή να γνωστοποιηθούν κατ' άλλο τρόπο σε τρίτους, με το χαρακτηρισμό «Επιχειρηματικό απόρρητο». Θα πρέπει επίσης να εξηγηθούν οι λόγοι για τους οποίους δεν επιτρέπεται η γνωστοποίηση ή η δημοσίευσή τους. Ωστόσο, εάν απαιτούνται εμπιστευτικές πληροφορίες για την έκδοση απόφασης, η Επιτροπή θα συμβουλευθεί πρώτα το κράτος μέλος ή/και τον αποδέκτη της ενίσχυσης σχετικά με τη δημοσίευση του μέρους της απόφασης που περιέχει εμπιστευτικές πληροφορίες.

Έλεγχος ex-post

Η Επιτροπή αναγνωρίζει ότι ορισμένες από τις πληροφορίες που ζητούνται στην κοινοποίηση με το παρόν έντυπο δεν είναι δυνατόν να είναι απολύτως ακριβείς εκ των προτέρων. Το κράτος μέλος ή/και ο αποδέκτης της ενίσχυσης καλούνται να δώσουν την καλύτερη εκτίμησή τους και να δικαιολογήσουν τις πληροφορίες που πρέπει να παρασχεθούν. Το ενισχυόμενο επενδυτικό σχέδιο θα υποβληθεί σε έλεγχο εκ των υστέρων (ex-post) με τον οποίο η Επιτροπή δύναται να επαληθεύσει το εφικτό των πληροφοριών που παρασχέθηκαν στο πλαίσιο της κοινοποίησης.

ΜΕΡΟΣ 1 ΚΡΑΤΟΣ ΜΕΛΟΣ

1.1. Πληροφορίες σχετικά με την κοινοποιούσα δημόσια αρχή

1.1.2. Όνομα και διεύθυνση της κοινοποιούσας αρχής.

1.1.3. Ονοματεπώνυμο, αριθμός τηλεφώνου και φαξ, διεύθυνση ηλεκτρονικού ταχυδρομείου και θέση του αρμοδίου ή των αρμοδίων για τις επαφές σε περίπτωση που χρειασθούν περαιτέρω πληροφορίες.

1.2. Πληροφορίες σχετικά με τις επαφές με την Μόνιμη Αντιπροσωπεία

1.2.1. Ονοματεπώνυμο, αριθμός τηλεφώνου και φαξ, διεύθυνση ηλεκτρονικού ταχυδρομείου και θέση του αρμοδίου για τις επαφές σε περίπτωση που χρειασθούν περαιτέρω πληροφορίες.

ΜΕΡΟΣ 2 ΑΠΟΔΕΚΤΗΣ ΤΗΣ ΕΝΙΣΧΥΣΗΣ

2.1. Διάρθρωση της επιχείρησης ή των επιχειρήσεων που επενδύουν στο σχέδιο

2.1.1. Ταυτότητα του αποδέκτη της ενίσχυσης.

2.1.2. Εάν η νομική ταυτότητα του αποδέκτη της ενίσχυσης διαφέρει από εκείνη της επιχειρήσεως (ή των επιχειρήσεων) που χρηματοδοτεί(-ούν) το σχέδιο ή λαμβάνει(-ούν) την ενίσχυση, να περιγραφούν τις διαφορές αυτές.

2.1.3. Να αναφερθεί όμιλος επιχειρήσεων στον οποίο ανήκει ο αποδέκτης της ενίσχυσης και να περιγραφεί η δομή του ομίλου και η διάρθρωση της ιδιοκτησίας κάθε μητρικής επιχείρησης.

2.2. Να αναφερθούν τα ακόλουθα στοιχεία όσον αφορά την επιχείρηση ή τις επιχειρήσεις που επενδύουν στο σχέδιο, σε σχέση με τα τρία τελευταία οικονομικά έτη:

2.2.1. Παγκόσμιος κύκλος εργασιών, κύκλος εργασιών στον ΕΟΧ, κύκλος εργασιών στο υπόψη κράτος μέλος.

2.2.2. Κέρδη μετά την φορολογία και ταμειακές ροές (σε ενοποιημένη βάση).

2.2.3. Απασχόληση σε παγκόσμιο επίπεδο, σε επίπεδο ΕΟΚ και στο υπόψη κράτος μέλος.

2.2.4. Ανάλυση των πωλήσεων στο υπόψη κράτος μέλος, στον υπόλοιπο ΕΟΧ και εκτός ΕΟΧ.

2.3. Εάν η επένδυση πραγματοποιηθεί σε υφιστάμενη βιομηχανική εγκατάσταση, να αναφερθούν τα ακόλουθα στοιχεία σε σχέση με τα τρία τελευταία οικονομικά έτη της οντότητας αυτής:

2.3.1. Συνολικός κύκλος εργασιών.

2.3.2. Κέρδη μετά τη φορολογία και ταμειακές ροές.

2.3.3. Απασχόληση.

2.3.4. Ανάλυση της αγοράς ως προς τις πωλήσεις στο υπόψη κράτος μέλος, στον υπόλοιπο ΕΟΚ και εκτός ΕΟΧ.

ΜΕΡΟΣ 3 ΠΑΡΟΧΗ ΥΠΟΣΤΗΡΙΞΗΣ ΑΠΟ ΤΟ ΔΗΜΟΣΙΟ

Για κάθε μέτρο προτεινόμενης υποστήριξης από το δημόσιο να αναφερθούν τα ακόλουθα:

3.1. Λεπτομερή στοιχεία

3.1.1. Τίτλος του προγράμματος (ή αναφέρατε αν πρόκειται για ενίσχυση «ad-hoc»).

3.1.2. Νομική βάση (νόμος, διάταγμα κ.λπ.)

3.1.3. Δημόσιος φορέας που παρέχει την υποστήριξη.

3.1.4. Εάν τη νομική βάση αποτελεί ένα πρόγραμμα ενισχύσεων που έχει εγκριθεί από την Επιτροπή, να αναφερθούν η ημερομηνία έγκρισης και ο αριθμός αναφοράς της κρατικής ενίσχυσης.

3.2. Μορφή της προτεινόμενης υποστήριξης

3.2.1. Η προτεινόμενη υποστήριξη αποτελεί, επιχορήγηση, επιδότηση επιτοκίου, μείωση των εισφορών κοινωνικής ασφάλισης, φορολογική πίστωση (απαλλαγή), συμμετοχή στο κεφάλαιο μετοχές, μετατροπή η διαγραφή χρέους, δάνειο υπό ευνοϊκούς όρους, ποσό καλυπτόμενο από πρόγραμμα εγγυήσεων κ.λπ.

3.2.2. Να αναφερθούν οι όροι από τους οποίους εξαρτάται η καταβολή της προτεινόμενης υποστήριξης.

3.3. Ύψος της προτεινόμενης υποστήριξης

3.3.1. Ονομαστική αξία του ποσού της υποστήριξης και το ακαθάριστο και καθαρό ισοδύναμο επιδότησης στο οποίο αντιστοιχεί.

3.3.2. Το μέτρο υποστήριξης υπάγεται στο φόρο επιχειρήσεων (ή άλλη άμεση φορολογία); Εάν υπάγεται μόνον μερικά, σε ποια έκταση φορολογείται;

3.3.3. Να αναφερθεί το πλήρες χρονοδιάγραμμα καταβολής της προτεινόμενης υποστήριξης.

Όσον αφορά το πακέτο της προτεινόμενης υποστήριξης από το δημόσιο, να αναφερθούν τα ακόλουθα:

3.4. Χαρακτηριστικά των μέτρων υποστήριξης

3.4.1. Υπάρχουν μέτρα υποστήριξης του γενικότερου πακέτου, τα οποία δεν έχουν ακόμη προσδιορισθεί; Εάν ναι, να αναφερθούν αναλυτικά.

3.4.2. Να αναφερθούν ποια από τα προαναφερθέντα μέτρα δεν συνιστούν κρατική ενίσχυση και για ποιους λόγους.

3.5. Χρηματοδότηση (1) από κοινοτικούς πόρους (ΕΤΕ, μέσα ΕΚΑΧ, Κοινωνικό Ταμείο, Περιφερειακό Ταμείο, κ.λπ.)

3.5.1. Ορισμένα από τα προαναφερόμενα μέτρα συγχρηματοδοτούνται από κοινοτικά κεφάλαια; Να εξηγηθεί.

3.5.2. Χρειάζεται να ζητηθεί πρόσθεση υποστήριξη για το ίδιο σχέδιο από άλλο ευρωπαϊκό ή διεθνή χρηματοδοτικό οργανισμό; Εάν ναι, μέχρι ποιου ποσού;

3.6. Σώρευση μέτρων υποστήριξης από το δημόσιο

3.6.1. Εκτιμώμενο ακαθάριστο ισοδύναμο επιχορήγησης (πριν από το φόρο) για το σύνολο των μέτρων ενίσχυσης.

3.6.2. Εκτιμώμενο καθαρό ισοδύναμο επιχορήγησης (μετά το φόρο) για το σύνολο των μέτρων ενίσχυσης.

ΜΕΡΟΣ 4 ΕΝΙΣΧΥΟΜΕΝΟ ΣΧΕΔΙΟ

(Οι πληροφορίες που ζητούνται στο μέρος αυτό χρησιμεύουν, μεταξύ άλλων, για τον προσδιορισμό του αποτελέσματος της εφαρμογής του συντελεστή αναλογίας κεφαλαίου-εργασίας)

4.1. Τόπος πραγματοποίησης του σχεδίου

4.1.1. Να αναφερθεί η περιφέρεια, ο δήμος και η διεύθυνση.

4.2. Διάρκεια του σχεδίου

4.2.1. Ημερομηνία έναρξης του επενδυτικού σχεδίου καθώς και την ημερομηνία ολοκλήρωσης της επένδυσης.

4.2.2. Προγραμματιζόμενη ημερομηνία έναρξης της νέας παραγωγής και το έτος στο οποίο αναμένεται ότι θα επιτευχθεί πλήρης παραγωγή.

4.3. Περιγραφή του σχεδίου

4.3.1. Τύπος του σχεδίου: πρόκειται για νέα εγκατάσταση ή για επέκταση δυναμικού παραγωγής ή άλλο; Να αναφερθεί αναλυτικά

4.3.2. Συνοπτική γενική περιγραφή του σχεδίου.

4.4. Ανάλυση του κόστους του σχεδίου

4.4.1. Συνολικό ύψος των κεφαλαιουχικών δαπανών που θα επενδυθούν και θα αποσβεσθούν κατά τη διάρκεια ζωής του σχεδίου.

4.4.2. Ανάλυση των κεφαλαιουχικών και μη (2) δαπανών που συνδέονται με το επενδυτικό σχέδιο, με βάση τον πίνακα που ακολουθεί:

>ΑΡΧΗ ΓΡΑΦΗΚΟΥ>

Κεφ>ΤΕΛΟΣ ΓΡΑΦΗΚΟΥ>

4.5. Χρηματοδότηση του συνολικού κόστους του σχεδίου

4.5.1. Να αναφερθεί η χρηματοδότηση του συνολικού κόστους του επενδυτικού σχεδίου συμπληρώνοντας τον πίνακα που ακολουθεί:

>ΑΡΧΗ ΓΡΑΦΗΚΟΥ>

Ποσ>ΤΕΛΟΣ ΓΡΑΦΗΚΟΥ>

4.6. Δημιουργία απασχόλησης

4.6.1. Το σχέδιο δημιουργεί νέες μόνιμες θέσεις απασχόλησης (ισοδύναμο πλήρους απασχόλησης); Εάν ναι, να περιγραφούν οι νέες θέσεις απασχόλησης και να αναφερθούν ο αριθμός τους και το χρονικό διάστημα μέσα στο οποίο θα δημιουργηθούν.

4.7. Διαφύλαξη της υφιστάμενης απασχόλησης

4.7.1. Το σχέδιο διαφυλάσσει υφιστάμενες θέσεις απασχόλησης; Εάν ναι, να περιγραφούν οι θέσεις απασχόλησης που διαφυλάσσονται και να αναφερθούν ο αριθμός τους και το χρονικό διάστημα μέσα στο οποίο θα δημιουργηθούν.

4.7.2. Να αναφερθεί αναλυτικά στην επανεκπαίδευση σε μέσο αριθμό ωρών και κόστους (εξαιρουμένων των μισθών των εκπαιδευομένων) που απαιτούνται για τη διαφύλαξη των μόνιμων αυτών θέσεων.

4.7.3. Να εξηγηθούν οι λόγοι για τους οποίους οι υπόψη θέσεις απασχόλησης κινδυνεύουν σε περίπτωση που δεν υλοποιηθεί το σχέδιο.

ΜΕΡΟΣ 5 ΘΕΜΑΤΑ ΠΑΡΑΓΩΓΙΚΗΣ ΙΚΑΝΟΤΗΤΑΣ ΚΑΙ ΕΠΗΡΕΑΖΟΜΕΝΕΣ ΑΓΟΡΕΣ

(Οι πληροφορίες που ζητούνται στο μέρος αυτό χρησιμεύουν για τον προσδιορισμό του αποτελέσματος της εφαρμογής του συντελεστή «ανταγωνισμός». Ο ορισμός της σχετικής αγοράς (ή αγορών), της διαρθρωτικής πλεονάζουσας παραγωγικής ικανότητας καθώς και της παρακμάζουσας αγοράς περιλαμβάνονται στο παράρτημα)

5.1. Χαρακτηριστικά του προϊόντος (ή των προϊόντων) τα οποία αφορά το σχέδιο

5.1.1. Να αναφερθούν το προϊόν (ή τα προϊόντα) που θα παράγονται στην ενισχυόμενη εγκατάσταση μετά την ολοκλήρωση της επένδυσης (αναφέρατε τον κωδικό της ΣΟ) και ο αντίστοιχος (υπο-)τομέα ή (υπό-)τομείς στους οποίους ανήκει το προϊόν (να αναρερθεί ο κωδικός NACE).

5.1.2. Ποιο προϊόν (ή προϊόντα) θα αντικαταστήσει; Σε περίπτωση που τα αντικαθιστώμενα προϊόντα δεν παράγονται στο ίδιο σημείο, να αναφερθεί ο τόπος παραγωγής τους.

5.1.3. Ποια άλλα προϊόντα μπορούν να παραχθούν στις νέες εγκαταστάσεις, χωρίς ή με ελάχιστο πρόσθετο κόστος;

5.2. Χαρακτηριστικά της γεωγραφικής αγοράς αναφοράς

5.2.1. Γεωγραφική αγορά αναφοράς, σε περίπτωση που διαφέρει από τον ΕΟΧ.

5.2.2. Για ποιο λόγο θεωρείται ότι η γεωγραφική αγορά αναφοράς διαφέρει από τον ΕΟΧ;

5.3. Θέματα παραγωγικής ικανότητας

5.3.1. Ποσοτικοποίηση του αντίκτυπου του επενδυτικού σχεδίου στη συνολική βιώσιμη παραγωγική ικανότητα του αποδέκτη της ενίσχυσης στον ΕΟΚ (ακόμη και σε επίπεδο ομίλου) για καθένα από τα υπόψη προϊόντα (σε μονάδες/έτος το έτος που προηγήθηκε του έτους εκκίνησης και κατά την ολοκλήρωση του σχεδίου).

5.3.2. Εκτίμηση του συντελεστή αξιοποίησης της παραγωγικής ικανότητας στον σχετικό (υπο-)τομέα για το σύνολο του ΕΟΚ ή (της αντίστοιχης γεωγραφικής αγοράς) κατά την τελευταία πενταετία. Τι ποσοστό της παραγωγικής ικανότητας κατά την περίοδο αυτή αντιστοιχεί στον αποδέκτη της ενίσχυσης και τι συντελεστή αξιοποίησης της παραγωγικής ικανότητας σημείωσε στον αντίστοιχο (υπο-)τομέα;

5.4. Δεδομένα της αγοράς

5.4.1. Στοιχεία για καθένα από τα τελευταία πέντε οικονομικά έτη σχετικά με την εμφανή κατανάλωση (3) των υπόψη προϊόντων. Να συμπεριληφθούν επίσης, εφόσον είναι διαθέσιμες στατιστικές από άλλες πηγές, προκειμένου να τεκμηριωθεί η απάντηση.

5.4.2. Προβλέψεις για καθένα από τα επόμενα τρία οικονομικά έτη όσον αφορά την εξέλιξη της ζήτησης στην επηρεαζόμενη αγορά (ή αγορές). Να συμπεριληφθούν επίσης, εφόσον είναι διαθέσιμες, στατιστικές από άλλες πηγές, προκειμένου να τεκμηριωθεί η απάντηση.

5.4.3. Η σχετική αγορά βρίσκεται σε παρακμή και για ποιους λόγους; Αν όχι, γιατί;

5.4.4. Εκτίμηση του μεριδίου αγοράς (σε αξία) του αποδέκτη της ενίσχυσης ή του ομίλου στον οποίο ανήκει ο αποδέκτης της ενίσχυσης για το έτος που προηγείται του έτους εκκίνησης και κατά την ολοκλήρωση του σχεδίου.

ΜΕΡΟΣ 6 ΑΝΤΙΚΤΥΠΟΣ ΣΕ ΠΕΡΙΦΕΡΕΙΑΚΟ ΕΠΙΠΕΔΟ

(Οι πληροφορίες που ζητούνται στο μέρος αυτό χρησιμεύουν για τον προσδιορισμό του αποτελέσματος της εφαρμογής του συντελεστή περιφερειακού αντίκτυπου)

6.1. Πληροφορίες σχετικά με την απασχόληση που δημιουργείται σε βασικούς προμηθευτές και πελάτες του αποδέκτη της ενίσχυσης

6.1.1. Κατά την άποψη του κράτους μέλους ή/και του αποδέκτη της ενίσχυσης ποια από τις τρεις εναλλακτικές περιπτώσεις που αναφέρονται παρακάτω περιγράφει καλύτερα το βαθμό δημιουργίας απασχόλησης που δημιουργείται σε βασικούς προμηθευτές και πελάτες χάρη στο επενδυτικό σχέδιο:

i) Υψηλή αναλογία δημιουργίας απασχόλησης για κάθε θέση απασχόλησης που δημιουργείται από τον αποδέκτη της ενίσχυσης (πάνω από 100 %)

ii) Μέτρια αναλογία δημιουργίας απασχόλησης για κάθε θέση απασχόλησης που δημιουργείται από τον αποδέκτη της ενίσχυσης (μεταξύ 50 %-100 %)

iii) Χαμηλή αναλογία δημιουργίας απασχόλησης για κάθε θέση απασχόλησης που δημιουργείται από τον αποδέκτη της ενίσχυσης (λιγότερο από 50 %)

6.1.2. Να δικαιολογηθεί και εξηγηθεί απάντηση στην προηγούμενη ερώτηση (με την επιφύλαξη ελέγχου ex-post).

6.1.3. Όσο το δυνατόν πληρέστερος κατάλογος των μελλοντικών βασικών προμηθευτών για τη νέα παραγωγή εντός της ενισχυόμενης περιοχής ή/και των ενισχυόμενων περιοχών.

6.1.4. Όσο το δυνατόν πληρέστερος κατάλογος των μελλοντικών βασικών πελατών για τη νέα παραγωγή εντός της ενισχυόμενης περιοχής ή/και των ενισχυόμενων περιοχών.

(1) Η έννοια της κρατικής ενίσχυσης περιλαμβάνει την κοινοτική χρηματοδότηση.

(2) Επενδυτικές δαπάνες που δεν είναι δυνατόν να αποσβεσθούν κατά τη διάρκεια ζωής του επενδυτικού προγράμματος.

(3) Παραγωγή, συν εισαγωγές, μείον εξαγωγές.